2.pielikums
Rīgas domes 2018.gada 19.decembra
saistošajiem noteikumiem Nr.67

 *(Pielikums grozīts ar Rīgas domes 18.08.2021. saistošajiem noteikumiem Nr. 82)*

**LĪGUMS
par Rīgas pilsētas pašvaldības līdzfinansējumu nekustamā īpašuma pieslēgšanai centralizētajai kanalizācijas sistēmai
vai centralizētajai kanalizācijas un ūdensapgādes sistēmai**

Rīgā

201\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_

**Rīgas pilsētas pašvaldība** (turpmāk – Pašvaldība), kuras vārdā rīkojas SIA "Rīgas ūdens", vienotais reģistrācijas Nr.40103023035, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no vienas puses,

Nekustamā īpašuma \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ ielā \_\_\_\_, kadastra Nr.0100 \_\_\_\_\_\_\_\_\_ (turpmāk – nekustamais īpašums), īpašnieks **Vārds Uzvārds/Juridiskās personas nosaukums**, personas kods \_\_\_\_\_\_\_\_\_\_\_\_\_\_\_\_\_\_/ reģistrācijas numurs (turpmāk – Īpašnieks), deklarētā dzīvesvietas adrese: \_\_\_\_\_\_\_\_\_\_\_\_\_\_\_\_\_\_/juridiskā adrese, no otras puses, pamatojoties uz Rīgas domes 2018.gada 19.decembra saistošajiem noteikumiem Nr.67 "Par Rīgas pilsētas pašvaldības līdzfinansējumu nekustamā īpašuma pieslēgšanai centralizētajai kanalizācijas un ūdensapgādes sistēmai" (turpmāk – Saistošie noteikumi), savstarpēji vienojoties, noslēdz šo līgumu par līdzfinansējumu nekustamā īpašuma pieslēgšanai centralizētajai kanalizācijas sistēmai vai centralizētajai kanalizācijas un ūdensapgādes sistēmai (turpmāk – Līgums) ar šādiem noteikumiem:

**I. Līguma priekšmets**

1. Īpašnieks apņemas nodrošināt nekustamā īpašuma pieslēguma centralizētajai kanalizācijas sistēmai vai centralizētajai kanalizācijas un ūdensapgādes sistēmai (turpmāk – Pieslēgums) būvniecības darbus un Pašvaldība pēc Pieslēguma būvniecības darbu pabeigšanas apņemas kompensēt Īpašniekam Pieslēguma būvniecības izmaksas Līgumā noteiktajā apmērā un kārtībā.

2. Pieslēgums Līguma izpratnē ir ārējo kanalizācijas vai ūdensapgādes tīklu un būvju kopums no SIA "Rīgas ūdens" centralizētās kanalizācijas vai ūdensapgādes sistēmas atzara līdz pievienojuma vietai pakalpojumu lietotāja īpašumā esošajai kanalizācijas vai ūdensapgādes sistēmai.

**II. Līdzfinansējamo pieslēgumu veidi un līdzfinansējuma apmērs**

3. Pašvaldība kompensē šādus Pieslēgumu būvniecības darbus (vajadzīgo atzīmēt):

|  |  |
| --- | --- |
| Pieslēgums centralizētajai kanalizācijas sistēmai | Pieslēgums centralizētajai kanalizācijas un ūdensapgādes sistēmai |
|  |  |

4. Īpašnieks, pamatojoties uz Saistošo noteikumu 10.\_\_\_\_. punktu, ir tiesīgs saņemt līdzfinansējumu \_\_\_\_ % apmērā, bet ne vairāk kā \_\_\_\_\_\_\_\_\_ *euro*, ja Īpašnieka statuss neatbilst vienai no Saistošo noteikumu
10.1.1.–10.1.5.apakšpunkta pazīmei, vai Pieslēguma būvniecības darbu pilnā apmērā, ja Īpašnieka statuss atbilst vienai no Saistošo noteikumu 10.1.1.–10.1.5.apakšpunkta pazīmei. Īpašniekam izmaksājamā pašvaldības līdzfinansējuma apmērs tiek noteikts Saistošo noteikumu 25., 26., 27., 28. un 29.punktā paredzētajā kārtībā.

**III. Nosacījumi līdzfinansējuma izmaksai**

5. Pašvaldība kompensē Īpašniekam Pieslēguma būvniecības izmaksas, ja sešu mēnešu laikā no Līguma spēkā stāšanās dienas ir izpildīti šādi nosacījumi:

5.1. Īpašnieks ir nodrošinājis projektēšanas, ierīkošanas darbus un inženierbūves izpilduzmērījumu normatīvajos aktos noteiktajā kārtībā;

5.2. Īpašnieks ir nodrošinājis SIA "Rīgas ūdens" iespēju veikt izpildīto būvdarbu apskati dabā;

5.3. SIA "Rīgas ūdens" ir iesniegti šādi dokumenti:

5.3.1. Pieslēguma projektēšanas dokumentu kopijas (uzrādot oriģinālus), ja Īpašnieks pretendē uz Saistošo noteikumu 5.1.apakšpunktā minēto izmaksu līdzfinansējumu;

5.3.2. dokuments, kas apliecina Pieslēguma būvdarbus un to nodošanu ekspluatācijā (Rīgas domes Pilsētas attīstības departamenta atzīme Apliecinājuma kartes II daļā par būvdarbu pabeigšanu vai Pakalpojuma sniedzēja atzīme uz inženiertīkla pievada novietojuma plāna);

5.3.3. topogrāfiskās informācijas datubāzē reģistrēta izbūvētā inženiertīkla izpildmērījuma plāna kopija (arī digitālā DWG vai DGN failu formātā);

5.4. pēc Pieslēguma būvdarbu nodošanas ekspluatācijā Īpašnieks ir noslēdzis līgumu ar SIA "Rīgas ūdens" par sabiedrisko ūdenssaimniecības pakalpojumu sniegšanu nekustamajā īpašumā.

6. Pašvaldība ar vienpusēju paziņojumu var pagarināt Līguma 5.punktā minēto izpildes termiņu, ja ir objektīvi apstākļi, kas kavē nosacījumu izpildi. Termiņa pagarinājums nedrīkst pārsniegt 12 mēnešus no Līguma spēkā stāšanās dienas.

**IV. Līdzfinansējuma izmaksāšanas kārtība**

7. Rīgas domes Finanšu departaments izmaksā Īpašniekam ar Rīgas domes Mājokļu un vides komitejas lēmumu izveidotās komisijas noteikto Pašvaldības līdzfinansējumu 20 darba dienu laikā pēc tam, kad komisijas lēmums kļuvi neapstrīdams, pārskaitot naudas līdzekļus uz Līgumā norādīto Īpašnieka kontu.

8. Īpašniekiem, kuriem nekustamais īpašums pieder uz kopīpašuma tiesību pamata, izmaksājamo summu aprēķina proporcionāli domājamo daļu apmēram. Ja uz Pašvaldības līdzfinansējuma izmaksas dienu kopīpašnieka īpašuma tiesības ir izbeigušās, viņam aprēķināto Pašvaldības līdzfinansējuma daļu neizmaksā.

9. Ja Pieslēguma būvniecības darbus veikusi SIA "Rīgas ūdens" saskaņā ar līgumu, kas noslēgts starp Īpašnieku un SIA "Rīgas ūdens", tad Pašvaldības līdzfinansējums tiek izmaksāts SIA "Rīgas ūdens". Šajā gadījumā Īpašniekam nav jāiesniedz 5.3.punktā minētie dokumenti.

**V. Līguma stāšanās spēkā un izbeigšana**

10. Līgums stājas spēkā tā abpusējas parakstīšanas dienā.

11. Pašvaldība, par to iepriekš paziņojot, ir tiesīga neizmaksāt Pašvaldības līdzfinansējumu un vienpusēji atkāpties no Līguma, ja:

11.1. Īpašnieks nav izpildījis Līguma 5.punktā minētos nosacījumus;

11.2. Pašvaldības līdzfinansējuma izmaksas dienā:

11.2.1. Īpašniekam ir parāds par SIA "Rīgas ūdens" sniegtajiem sabiedriskajiem ūdenssaimniecības pakalpojumiem;

11.2.2. Īpašniekam ir izbeigušās īpašuma tiesības uz nekustamo īpašumu.

**VI. Īpašnieka saistības pēc līdzfinansējuma izmaksas**

12. Ja Īpašnieks desmit gadu laikā pēc Pašvaldības līdzfinansējuma izmaksas pārtrauc sabiedrisko ūdenssaimniecības pakalpojumu lietošanu un atkāpjas no pakalpojumu līguma, Pašvaldība ir tiesīga prasīt Pašvaldības līdzfinansējuma atmaksu. Minētais nosacījums neattiecas uz gadījumu, kad sabiedrisko ūdenssaimniecības pakalpojumu līgums tiek izbeigts sakarā ar īpašuma tiesību izbeigšanos.

**VII. Nobeiguma noteikums**

13. Jautājumos, kas nav atrunāti Līgumā, Puses vadās pēc Civillikuma, Ūdenssaimniecības pakalpojumu likuma un Saistošajiem noteikumiem.

**VIII. Pušu rekvizīti**

|  |  |
| --- | --- |
| Pašvaldība:**SIA "Rīgas ūdens"**reģistrācijas Nr.40103023035juridiskā adrese: Zigfrīda Annas Meierovica bulvāris 1, Rīga, LV-1495 | Īpašnieks:**Vārds Uzvārds/Juridiskās personas nosaukums**personas kods/reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_deklarētā dzīvesvieta/juridiskā adrese:e-pasta adrese:konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |